Diari Oficial de la Generalitat Valenciana


Sumari del DOGV 5242, del 20-04-2006 (2006/4142)

ORDRE de 27 de març de 2006, de la Conselleria de Territori i Habitatge, per la qual s'aprova la modificació de la classificació dels camins ramaders del terme municipal d'Algemesí de la província de València.
-----------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5242

Data del DOGV
:   20-04-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/4142


Data del document
:   27-03-2006

Organisme emissor
:   Conselleria de Territori i Habitatge

Tipus de document
:   Ordre

Descriptors 

:   * Algemesí
    * via rural
    * ramat

ORDRE de 27 de març de 2006, de la Conselleria de Territori i Habitatge, per la qual s'aprova la modificació de la classificació dels camins ramaders del terme municipal d'Algemesí de la província de València. [2006/X4142]  
Vist l'expedient de modificació de la classificació dels camins ramaders del terme municipal d'Algemesí de la província de València.  
Ja que la modificació de la classificació s'ajusta als antecedents històrics que es troben en l'expedient.  
Ja que en data de 23 de desembre de 2002 (BOE 22.01.03), es va subscriure un conveni entre el Ministeri de Medi Ambient i la Conselleria de Medi Ambient de la Generalitat Valenciana, per a l'execució del projecte de delimitació, amollonament i senyalització dels camins ramaders del corredor de la Vall del Cabriol . Albufera de València (branca meridional) en els termes municipals de Camporrobles, Fuenterrobles, Venta del Moro, Villargordo del Cabriel, Requena, Cortes de Pallás, Yátova, Dos Aguas, Tous, Catadau, Alfarb, Carlet, l'Alcúdia, Algemesí, Guadassuar, Albalat de la Ribera i Sueca.  
Ja que mitjançant una Resolució de 7 de juliol de 2003 de la Conselleria de Territori i Habitatge, es va autoritzar l'inici de l'expedient de classificació de la canyada Reial de Castella en el terme municipal d'Algemesí, inclòs en el conveni subscrit en data 23 de desembre de 2002 (BOE de 22.01.03), entre el Ministeri de Medi Ambient i la Conselleria de Medi Ambient de la Generalitat Valenciana.  
Ja que dins del període d'informació pública a què va ser sotmés l'expedient no va ser presentada cap al·legació.  
Ja que la Direcció General de Gestió del Medi Natural proposa l'aprovació de la modificació de la classificació d'acord amb els termes que figuren en l'expedient.  
Vist l'informe de l'Àrea Jurídica, favorable a l'aprovació de la modificació de la classificació d'acord amb els termes que figuren en l'expedient.  
Atés que s'han complit en l'expedient els tràmits assenyalats per la Llei 3/1995, de 23 de març, de camins ramaders, i la Llei 30/1992, de 26 de novembre, modificada per la Llei 4/1999, de 13 de gener, reguladora del règim jurídic de les administracions públiques i del procediment administratiu comú, i la resta de legislació aplicable al cas.  
Atés el que disposa el Decret 8/2004, de 3 de setembre, del president de la Generalitat, per mitjà del qual s'assignen competències a la Presidència i a les conselleria amb competències executives, i en la Llei 14/2003, de 10 d'abril, de patrimoni de la Generalitat Valenciana, correspon a la Conselleria de Territori i Habitatge l'aprovació del delimitació dels camins ramaders,  
ORDENE  
Article 1  
Aprovar la modificació de la classificació dels camins ramaders del terme municipal d'Algemesí, província de València, d'acord amb la proposta de modificació de la classificació i plànols que consten en l'expedient i les característiques dels qual són les següents:  
1. Denominació: Assagador d'Alginet a Albalat  
Amplària: 6 m  
Longitud: 6,900 km  
2. Denominació: Canyada Reial de Castella  
Amplària: L'amplària del camí ramader queda establida en setanta-cinc metres i s'adapta l'amplària a la pròpia del llit del riu Magre.  
Longitud: 6,400 km  
Contra la present ordre, els interessats poden interposar recurs contenciós administratiu en el termini de dos mesos, comptadors a partir de l'endemà de la publicació d'aquesta ordre, davant la sala contenciosa administrativa del Tribunal Superior de Justícia de la Comunitat Valenciana, de conformitat amb el que disposa l'article 10 i concordants de la Llei reguladora de la jurisdicció contenciosa administrativa.  
Tot això sense perjudici de la interposició del recurs potestatiu de reposició davant el conseller de Territori i Habitatge, en el termini d'un mes des de l'endemà de la publicació en el Diari Oficial de la Generalitat Valenciana, d'acord amb el que disposen els articles 116 i 117 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.   
València, 27 de març de 2006  
El conseller de Territori i Habitatge,  
RAFAEL BLASCO CASTANY